CELEX: 32019R0905
Language: da
Date: 2019-03-13 00:00:00
Title: Kommissionens delegerede forordning (EU) 2019/905 af 13. marts 2019 om ændring af delegeret forordning (EU) 2018/2034 om fastsættelse af en udsmidsplan for fiskeriet efter visse demersale arter i de nordvestlige farvande for perioden 2019-2021

4.6.2019   
               
               
                  DA
               
               
                  Den Europæiske Unions Tidende
               
               
                  L 145/2
               
            
         KOMMISSIONENS DELEGEREDE FORORDNING (EU) 2019/905
         af 13. marts 2019
         om ændring af delegeret forordning (EU) 2018/2034 om fastsættelse af en udsmidsplan for fiskeriet efter visse demersale arter i de nordvestlige farvande for perioden 2019-2021
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 15, stk. 6, og artikel 18, stk. 1 og 3, og
         ud fra følgende betragtninger:
         
                     (1)
                  
                  
                     Målet med forordning (EU) nr. 1380/2013 er gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, der er omfattet af fangstbegrænsninger.
                  
               
                     (2)
                  
                  
                     Med henblik på gennemførelsen af landingsforpligtelsen tillægges Kommissionen ved artikel 15, stk. 6, i forordning (EU) nr. 1380/2013 beføjelser til ved delegerede retsakter at vedtage udsmidsplaner for en indledende periode på højst tre år, der kan fornys for en yderligere samlet periode på tre år, på grundlag af fælles henstillinger, som medlemsstaterne udarbejder i samråd med de relevante rådgivende råd.
                  
               
                     (3)
                  
                  
                     Belgien, Spanien, Frankrig, Irland, Nederlandene og Det Forenede Kongerige har en direkte interesse i spørgsmål vedrørende fiskeriforvaltning i de nordvestlige farvande. Den 31. maj 2018 forelagde disse medlemsstater efter høring af Det Rådgivende Råd for De Nordvestlige Farvande og Det Rådgivende Råd for Pelagiske Bestande en fælles henstilling for Kommissionen vedrørende en udsmidsplan for fiskeriet efter visse demersale arter i de nordvestlige farvande for perioden 2019-2021. Den fælles henstilling blev ændret den 30. august 2018.
                  
               
                     (4)
                  
                  
                     På grundlag af den fælles henstilling blev der ved Kommissionens delegerede forordning (EU) 2018/2034 (2) fastsat en udsmidsplan for fiskeriet efter visse demersale arter i de nordvestlige farvande for årene 2019-2021.
                  
               
                     (5)
                  
                  
                     Den 14. november 2018 forelagde Belgien, Spanien, Frankrig, Irland, Nederlandene og Det Forenede Kongerige en ny fælles henstilling med forslag til tre korrektioner af den udsmidsplan, der er fastsat ved delegeret forordning (EU) 2018/2034.
                  
               
                     (6)
                  
                  
                     I henhold til artikel 18, stk. 2, i forordning (EU) nr. 1380/2013 skal Kommissionen lette samarbejdet mellem medlemsstaterne, herunder ved om nødvendigt at sikre, at der kan indhentes et videnskabeligt bidrag fra relevante videnskabelige organer. Forud for vedtagelsen af den delegerede forordning (EU) 2018/2034 er der indhentet videnskabelige bidrag fra relevante videnskabelige organer, og disse er gennemgået af Den Videnskabelige, Tekniske og Økonomiske Komité for Fiskeri (STECF). Den nye fælles henstilling indeholder forslag om korrektioner af teknisk karakter, som er omfattet af det allerede indhentede videnskabelige bidrag.
                  
               
                     (7)
                  
                  
                     I henhold til punkt 28 i den interinstitutionelle aftale af 13. april 2016 om bedre lovgivning skal Kommissionen inden vedtagelsen af en delegeret retsakt høre eksperter, som er udpeget af hver enkelt medlemsstat. De foreslåede foranstaltninger i den nye fælles henstilling er i overensstemmelse med udtalelsen fra fiskeriekspertgruppen, som består af repræsentanter fra 28 medlemsstater, Kommissionen samt Europa-Parlamentet som observatør.
                  
               
                     (8)
                  
                  
                     For det første foreslås det i den nye fælles henstilling, at definitionen af »Seltra-panel«, der er fastsat i delegeret forordning (EU) 2018/2034, korrigeres, da denne definition ikke er i overensstemmelse med den fælles henstilling af 31. maj 2018.
                  
               
                     (9)
                  
                  
                     For det andet foreslås det i den nye fælles henstilling at fjerne kravet om at anvende meget selektive anordninger i fiskeriet efter jomfruhummer med skovltrawl, eftersom dette krav fejlagtigt blev medtaget i den fælles henstilling af 31. maj 2018 og som følge heraf i delegeret forordning (EU) 2018/2034.
                  
               
                     (10)
                  
                  
                     Endelig foreslås det i den nye fælles henstilling, at fiskeri af demersale jomfruøsters udelukkes fra anvendelsesområdet for visse tekniske foranstaltninger, der har til formål at forbedre selektiviteten i Det Irske Hav, siden det ikke var hensigten med den fælles henstilling af 31. maj 2018, og som følge heraf heller ikke delegeret forordning (EU) 2018/2034, at medtage dette fiskeri i anvendelsesområdet for disse tekniske foranstaltninger.
                  
               
                     (11)
                  
                  
                     Delegeret forordning (EU) 2018/2034 bør derfor ændres.
                  
               
                     (12)
                  
                  
                     Eftersom foranstaltningerne i nærværende forordning har direkte indvirkning på planlægningen af EU-fartøjernes fangstsæson og de dertil knyttede økonomiske aktiviteter, bør forordningen træde i kraft umiddelbart efter offentliggørelsen. I betragtning af at den udsmidsplan, der er fastsat i den delegerede forordning (EU) 2018/2034, har været anvendt fra den 1. januar 2019, bør denne forordning anvendes med tilbagevirkende kraft fra den 1. januar 2019 —
                  
               VEDTAGET DENNE FORORDNING:
         
            Artikel 1
            I delegeret forordning (EU) 2018/2034 foretages følgende ændringer:
            
                        1)
                     
                     
                        Artikel 2, stk. 2, affattes således:
                        
                           »2.   »Seltra-panel«: en selektionsanordning, der:
                           
                                       a)
                                    
                                    
                                       består af et overpanel med en maskestørrelse på mindst 270 mm (diamantmasker) eller et overpanel med en maskestørrelse på mindst 300 mm (kvadratmasket) placeret i en kassesektion med fire paneler, i fangstposens lige del
                                    
                                 
                                       b)
                                    
                                    
                                       er mindst 3 m lang
                                    
                                 
                                       c)
                                    
                                    
                                       er placeret højst 4 m fra bindestrikken, og
                                    
                                 
                                       d)
                                    
                                    
                                       er lige så bred som overvingen på trawlets kassesektion (dvs. fra sømline til sømline).«
                                    
                                 
                     
                  
                        2)
                     
                     
                        Artikel 3, stk. 1, litra d), affattes således:
                        
                                    »d)
                                 
                                 
                                    jomfruhummer (Nephrops norvegicus), der fanges med skovltrawl med en maskestørrelse på 80-110 mm i ICES-afsnit 6a inden for tolv sømil fra kysten.«.
                                 
                              
                  
                        3)
                     
                     
                        I artikel 10, stk. 4, affattes andet punktum således:
                        »Denne bestemmelse finder ikke anvendelse på fartøjer, hvis fangster består af over 30 % jomfruhummer eller over 85 % jomfruøsters.«
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2019.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. marts 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 354 af 28.12.2013, s. 22.
         
            (2)  Kommissionens delegerede forordning (EU) 2018/2034 af 18. oktober 2018 om fastsættelse af en udsmidsplan for fiskeriet efter visse demersale arter i de nordvestlige farvande for perioden 2019-2021 (EUT L 327 af 21.12.2018, s. 8).